PROCES VERBAL

Nr. 38 din 13.08.2008

al şedinţei Consiliului de Observatori al Instituţiei Publice Naţionale a Audiovizualului Compania “Teleradio-Moldova”
Au fost prezenţi:
Membrii Consiliului de Observatori: Mariana ŞLAPAC; Anatol DUBROVSCHI;    Ludmila BARBUS; Boris FOCŞA; Alexandru BUREAN; Viorel CIBOTARU.

Au lipsit: Tudor TATARU; Veaceslav IONIŢĂ; Igor MUNTEANU.

Au asistat:

V. Todercan, Preşedintele Companiei “Teleradio-Moldova”, V. Gheoghişenco, Director al Radiodifuziunii, A. Răileanu, Director al Televiziunii, M. Scoarţă, vicedirector al Televiziunii, C. Vulpe, vicedirector al Radiodifuziunii, D. Ţurcanu, şef al Direcţiei monitorizare, relaţii cu publicul şi internaţionale, I. Cîrlig, inginer-şef, şef al Direcţiei dezvoltării tehnologice, F. Nagacevschi, expert APEL, reprezentanţi ai mijloacelor de informare în masă, ş.a.

Ordinea de zi:

1. Informaţie cu privire la consolidarea independenţei editoriale a Companiei “Teleradio-Moldova” – obiectiv prevăzut în agenda Priorităţilor de Integrare Europeană pentru anul 2008 (raportor: V. Todercan, Preşedintele Companiei).

2. Informaţie privind mersul lucrărilor de reconstrucţie şi modernizare a Centrului tehnic TV (raportor: I. Cîrlig, inginer-şef al Direcţiei dezvoltării tehnologice).

3. Informaţie privind reflectarea situaţiilor excepţionale în cadrul programelor radiofonice şi televizate (raportori: C. Vulpe – vicedirector Radio, M. Scoarţă – vicedirector TV). 

4. Monitorizarea emisiunilor Redacţiei “Comunitate” TV (“Gagauz Ogea”, “Unda bugeacului”, “Sub acelaşi cer”, “Camerton evreiesc”). 

5. Diverse.

S-a votat începerea şedinţei cu ordinea de zi propusă.

“Pentru” – unanim.

    La prima întrebare, V. Todercan  a informat C.O. despre consolidarea independenţei editoriale a Companiei “Teleradio-Moldova”. Dumnealui a menţionat că independenţa editorială a Companiei şi autonomia ei instituţională sunt asigurate prin lege. Prevederile art. 52 al Codului Audiovizualului creează condiţii reale şi garantează activitatea organelor de conducere ale Companiei pentru atingerea acestor obiective. Nici o autoritate publică nu exercită ingerinţe în activitatea curentă ori influenţe  privind planurile de perspectivă ale CTRM. Organele ei de conducere nu primesc indicaţii, directive, recomandări, porunci din partea vreunui reprezentant al autorităţilor publice centrale, vreunui partid, altor structuri social–politice, comerciale, sindicale etc. În discuţie au luat cuvîntul: L. Barbus, A. Dubrovschi, M. Şlapac, B. Focşa, A. Burean.

S-a luat act.

      
La a doua întrebare I. Cîrlig a informat membrii C.O. despre mersul lucrărilor de reconstrucţie şi retehnologizare a Centrului tehnic TV. În discuţii au participat: V. Cibotaru, L. Barbus, M. Şlapac, B. Focşa, A. Dubrovschi. Membrii au optat pentru informarea periodică despre lucrările realizate de reparaţie a  studioului nr. 2.
 S-a luat act.

           La a treia întrebare C. Vulpe şi M. Scoarţă au informat membrii C.O. despre reflectarea situaţiilor excepţionale în programele informativ-analitice de la Radio şi TV. Au adresat întrebări: M. Şlapac, A. Dubrovschi L. Barbus, V. Cibotaru, A. Burean. Membrii au accentuat calitatea reportajelor realizate de la locul cataclismului natural şi anume inundaţiile din jurul rîurilor Nistru şi Prut.  

S-a luat act.

Prin consens s-a decis amînarea monitorizării emisiunilor Redacţiei “Comunitate” TV la una din şedinţele viitoare.

Au semnat:

1. Mariana ŞLAPAC                                     Preşedintele Consiliului de Observatori

2. Anatol DUBROVSCHI                             Secretarul Consiliului de Observatori  

